पीयू में खुलने लगे मुद्दे सराेकारों के लिए बरसों से बंद रहे दरवाजे
}आम छात्रों की नब्ज पकड़कर बनाई जमीन
एबीवीपी के इंचार्ज की गाड़ी तोड़ी
‘काकेयां दी यूनिवर्सिटी’ में अब सवालों पर का दौर शुरू
अधीर रोहाल | चंडीगढ़ adhir.rohal@dbcorp.in
पंजाब यूनिवर्सिटी कैंपस में पिछले कुछ अर्से से डफली पर इंकलाबी गीतों के सफदर हाशमी के नुक्कड़ नाटकों के जरिए सामाजिक सरोकारों पर चोट भी हो रही है। सेमिनारों में नक्सलवाद से देश के सामने पेश रही चुनौतियों पर चिंतन के लिए देश-दुनिया के विचारक भी कैंपस में अपने विचार रख रहे हैं...। लेकिन 135 साल पुराने इतिहास को समेटे चल रही इस यूनिवर्सिटी की छात्र राजनीति में मुद्दों और सरोकारों पर कभी खुला माहौल नहीं बना। मुद्दों पर बहस या डिबेट का हमेशा वैक्यूम रहा है। चुनावों के समय पीयू जैसे पुराने और उच्च शिक्षण संस्थानों में सक्रिय छात्र संगठनों के पास राष्ट्र तो दूर बल्कि कैंपस के सामने पेश रही चुनौतियों को रखकर कभी भी भी चुनाव नहीं लड़े गए। अब पिछले कुछ अर्से से कैंपस में वामपंथी समर्थक एसएफएस और दक्षिणपंथी समर्थक छात्र संगठन एबीवीपी के बीच वैचारिक द्वंद सामने आने से डिबेट या डायलॉग के दरवाजे खुलते दिख रहे हैं।
पिछले दो दशकों में दो ही मर्तबा पीयू की छात्र शक्ति की आवाज असल में मुद्दों पर गूंजी है। आतंकवाद का दौर खत्म हुआ था तो पीयू कैंपस में स्टूडेंट्स काउंसिल चुनावों की बहाली को लेकर लंबे आंदोलन भी कुलजीत सिंह नागरा जैसे छात्र नेताओं के बूते लड़े गए। पीयू की छात्र राजनीति में पहली बार मुद्दों पर छात्र शक्ति की आवाज बुलंद हुई तो 1993 में यूटी प्रशासन और पीयू अथॉरिटी को छात्र शक्ति के आगे झुकना पड़ा। चंडीगढ़ प्रशासन और पीयू अथॉरिटी को स्टूडेंट्स कंसल्टेटिव कमेटी बनानी पड़ी। नागरा इस कमेटी के प्रेसिडेंट बने तो उन्होंने आमरण अनशन शुरू कर दिया। इसको छात्रों का भरपूर समर्थन मिला। इसके बाद चंडीगढ़ प्रशासन और पीयू अथॉरिटी डायरेक्ट चुनाव को मान गए। इसके बाद पीयू की छात्र राजनीति में मुद्दों और आम छात्रों के सरोकारों से कोसों दूर चली गई। एक दशक पहले पीयू को सेंट्रलाइज्ड यूनिवर्सिटी का दर्जा दिलाने के लिए टीचरों का आंदोलन शुरू हुआ तो छात्र संगठनों का भी साथ मिला। प्रो. मनजीत सिंह कहते हैं कि आमतौर पर छात्र नेताओं को डिबेट या डायलॉग से इसलिए भी दूर रखा जाता है कि छात्र नेताओं को जरूरी डायलॉग के प्रोसेस से ही दूर रखा जाए ताकि वो राजनीतिक तौर पर मैच्योर ही हो सकें। लेकिन मुद्दों पर बहस और डिबेट तो यूनिवर्सिटी जैसे उच्च शिक्षण संस्थानों की आत्मा है।
पंजाब यूनिवर्सिटी की छात्र राजनीति में एसएफएस का उदभव बिलकुल नया है। करीबन 6 बरस पहले कुछ छात्रों ने आम छात्रों से संवाद शुरू किया। ये संवाद डिपार्टमेंट की कैंटीन से होता हुआ शाम ढलने के बाद हॉस्टलों में दाखिल हुआ। संवाद बढ़ा तो आम छात्रों को साथ लेकर नुक्कड़ नाटकों और इंकलाबी गीतों के सुर कैंपस में गूंजने लगे। छह बरस के अंदर कैंपस में मुद्दों और सरोकारों पर बहस के बूते एसएफएस ने जमीन बनाई। एसएफएस और एबीवीपी में वैचारिक द्वंद सामने आना जाहिर है क्योंकि वैचारिक तौर पर दोनों ही संगठन धुर विरोधी है। लेकिन अगर इन दोनों संगठनों के वैचारिक द्वंद के बीच साफ सुथरी बहस या डिबेट की परंपरा कैंपस में शुरू हो रही है तो मुद्दों और सरोकारों से दूर रहने वाली पीयू की छात्र राजनीति के लिए ये बेहतर शुरुआत है।
अब लगभग 21 बरसों बाद देशभक्ति के नारों और इंकलाबी गीतों के बीच पीयू कैंपस में पहली बार डिबेट और डायलॉग का माहौल बना है। पिछले कुछ दिनों से पीयू कैंपस में एसएफएस और एबीवीपी की बीच शुरू हुए वैचारिक द्वंद के साथ ही कहीं कहीं छात्रों के बीच मुद्दों को लेकर चर्चा शुरू तो हुई है। सोशल साइंटिस्ट प्रो. मनजीत सिंह भी कहते हैं कि अगर पंजाब यूनिवर्सिटी जैसे उच्च अध्ययन शिक्षण संस्थानों में पढ़ रहा छात्र वर्ग डिबेट के ग्रिड से नहीं निकलेगा तो इन संस्थानों की आत्मा खत्म हो जाएगी। प्रो. मनजीत सिंह की ये बात सही भी है क्योंकि शिक्षण संस्थानों काे सक्रिय राजनीति की नर्सरी कहा जाता है। ऐसे में पीयू कैंपस की छात्र राजनीति में पहली बार ये मुद्दों पर डायलॉग या बहस तो शुरू हुई है।
पिछले दो दशकों में दो ही मर्तबा पीयू की छात्र शक्ति की आवाज असल में मुद्दों पर गूंजी है
hin_Deva hin_Deva bho_Deva hin_Deva awa_Deva hin_Deva hin_Deva hin_Deva hin_Deva hin_Deva